อยากสอบถามเรื่องหัวนมเป็นแผลค่ะ ไม่เคยมีบุตรนะคะ ลักษณะตรงกลางเป็นรอยบุ๋มลงเป็นเล็กน้อยเป็นแนวนอนตรงกลางหัวนมค่ะ เป็นมาตั้งแต่จำความได้ แต่ช่วงนี้มีประจำเดือนเริ่มมารู้สึกเจ็บๆบริเวณหัวนมบางครั้ง แบบนี้จะเป็นอันตรายหรือมีโอกาสเป็นมะเร็งมั้ยคะ แล้วพอจะรักษาทำให้มันกลับไปเป็นปกติมั้ยคะ
สวัสดีค่ะ แผลที่หัวนม อาจจะเกิดจาก การได้รับบาดเจ็บหรือถลอกที่บริเวณผิวหนังภายนอก โรคผื่นผิวหนังอักเสบเช่นภูมิแพ้ผิวหนัง แพ้จากสารสัมผัสที่แพ้ เชื้อราที่ผิวหนัง การติดเชื้อแบคทีเรีย เป็นต้น ส่วนเรื่องมะเร็งเต้านมนั้นมักมาด้วยก้อนคลำได้ ไม่เจ็บที่ในเต้านม แต่ก็มีมะเร็งบางชนิดที่เริ่มมีอาการที่แผลที่หัวนมได้เช่นกันถ้าเป็นแผลขนาดเล็ก ควรปิดแผล ทำความสะอาดแผลด้วยเบตาดีนหรือน้ำเกลือทางการแพทย์ หากเป็นแผลขนาดใหญ่เจ็บมาก ควรไปพบแพทย์เพื่อตรวจเพิ่มเติมค่ะ ในระหว่างนี้หลีกเลี่ยงการไปเสียดสีที่บริเวณดังกล่าว